Diari Oficial de la Generalitat Valenciana


Sumari del DOGV 3045, del 29-07-1997 (1997/905206)

Ajuntament de Benifaió. Bases per a la provisió d'una plaça d'administratiu d'administració general.
----------------------------------------------------------------------------------------------------

### Dades del document

Número de DOGV
:   3045

Data del DOGV
:   29-07-1997

Secció del DOGV
:   I. DISPOSICIONS GENERALS

Número del document
:   1997/905206


Data del document
:   09-06-1997

Organisme emissor


Tipus de document
:   Convocatòria

Descriptors 

:   * Benifaió
    * administració local
    * concurs administratiu
    * professió administrativa

Ajuntament de Benifaió. Bases per a la provisió d'una plaça d'administratiu d'administració general.  
Convocatòria d'una plaça d'administratiu d'administració general de la plantilla de personal funcionari de l'Ajuntament de Benifaió, inclosa en l'oferta pública d'ocupació d'esta corporació municipal corresponent a l'any 1996.   
D'acord amb el Decret de l'Alcaldia número 363, de data 9 de juny de 1997, es convoca procediment selectiu per a proveir l'esmentada plaça que es regirà per les bases aprovades pel Ple de l'Ajuntament, en sessió del dia 17 d'abril de 1997, que tot seguit es transcriuen:  
Bases per a la provisió en propietat d'una plaça d'administratiu d'administració general de la plantilla de personal funcionari de l'Ajuntament de Benifaió  
Primera. Objecte, denominació i característiques de la plaça que es convoca  
L'objecte d'aquesta convocatòria és la provisió en propietat d'una plaça d'administratiu d'administració general, enquadrada en la plantilla de personal funcionari d'aquest Ajuntament en l'escala d'administració general, grup C, nivell 16 del complement de destinació, segons l'article 25 de la Llei 30/1984.  
Segona. Sistema de selecció  
El sistema de selecció serà per oposició, a través de promoció interna entre els auxiliars d'administració general de l'Ajuntament de Benifaió que tinguen els requisits establits en la base quinta.  
Tercera. Dotació de la plaça  
La dotació de la plaça consistirà en les retribucions bàsiques corresponents al grup C, complement de destinació de nivell 16 i complement específic fixat per a el lloc de treball en la relació de llocs de treball d'aquesta corporació.  
Quarta. Jornada de treball i funcions  
La jornada de treball i règim d'horaris serà l'establida per als funcionaris públics en la legislació vigent i en el Conveni del Personal funcionari.  
Les funcions seran les específiques del lloc de treball assenyalades en la relació de llocs de treball de l'Ajuntament.  
Quinta. Requisits dels aspirants  
Per a ser admesos a la realització de les proves selectives els aspirants hauran de tindre els següents requisits referits a l'últim dia de presentació d'instàncies:  
a) Posseir la nacionalitat espanyola.  
b) Tindre complits 18 anys i no excedir de 55 anys, edats ambdues referides al dia en què acabe el termini de presentació d'instàncies. El límit d'edat màxima es compensarà, quan pertoque, amb els serveis efectius prestats anteriorment a l'administració local.  
c) Comptar amb dos anys de serveis en l'Ajuntament de Benifaió, en la subescala d'auxiliars d'administració general.  
d) Estar en possessió del títol de Batxillerat Unificat Polivalent, Formació Professional de segon grau o equivalent, o en condicions d'obtenir-lo en la data en què acabe el termini de presentació d'instàncies. En qualsevol cas, l'equivalència haurà de ser aportada per l'aspirant a través d'un certificat lliurat a l'efecte per l'administració competent en cada cas. La falta de titulació podrà suplir-se amb la tinença d'una antiguitat de 10 anys en un cos o escala del grup D, o de cinc anys i la superació d'un curs específic de formació al qual s'accedirà per criteris objectius.   
e) No patir cap malaltia o defecte físic que impedisca l'exercici de les corresponents funcions. Els qui tinguen la condició de minusvàlids hauran d'acreditar l'aptitud per a l'exercici de les funcions corresponents a la plaça objecte d'esta convocatòria a través de dictamen lliurat, en data posterior a la publicació d'aquestes bases en el Butlletí Oficial de la Província i amb anterioritat a l'inici de les proves selectives, per un equip multiprofessional competent, d'acord amb allò establit en l'article 38.3 de la Llei 13/1982, de 7 d'abril.  
f) No haver sigut separat mitjançant expedient disciplinari de qualsevulla de les administracions o institucions públiques, ni trobar-se inhabilitat per a l'exercici de funcions públiques.  
g) No trobar-se afectat per cap incapacitat o incompatibilitat segons allò establit en els articles 136.2 i 145 del Text Refós de les Disposicions Legals Vigents en Matèria de Règim Local, aprovat pel Reial Decret 781/1986, de 18 d'abril.  
Sisena. Forma i termini de presentació d'instàncies  
Les instàncies en què se sol·licite prendre part en esta convocatòria s'adreçaran a l'alcalde president de l'Ajuntament de Benifaió, es presentaran en el Registre General de l'Ajuntament o en la forma determinada en l'article 38 de la Llei 30/1992, de 28 de novembre, de Règim Jurídic de les Administracions Públiques i del Procediment Administratiu Comú, podent-se utilitzar la instància model que es lliurarà en les oficines municipals emplaçades a la plaça de l'Ajuntament, número 14, planta segona, de 09.00 a 14.00 hores, durant el termini de 20 dies hàbils a partir de l'endemà al de la publicació de l'anunci de la convocatòria en el Boletín Oficial del Estado.  
A la instància s'acompanyarà:  
- Fotocòpia compulsada del document nacional d'identitat.  
- Certificació relativa al nomenament com a funcionari de carrera i temps de permanència en ell.  
- Fotocòpia compulsada del títol acadèmic exigit.  
Setena. Admissió d'aspirants  
Per a ser admesos a les proves selectives bastarà que els aspirants manifesten en les seues instàncies posseir totes i cadascuna de les condicions exigides en la base quinta, referides a la data d'expiració del termini de presentació d'instàncies.  
Expirat aquell, per resolució es declarà aprovada la llista d'admesos i exclosos. Aquesta resolució es publicarà en el Butlletí Oficial de la Província i al tauler d'edictes de l'Ajuntament, i indicarà el termini de 10 dies per a l'esmena de defectes pels aspirants exclosos. Així mateix, en l'esmentat termini els interessats podran presentar qualsevulla reclamació pertinent.  
La publicació de dita resolució serà determinant dels terminis a efectes de possibles impugnacions o recursos.  
Els errors de fet podran esmenar-se en qualsevol moment, d'ofici o a petició dels interessats.  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En altre cas, resoltes les reclamacions i esmenes, se'n donarà publicitat a través de la publicació en el tauler d'edictes de l'Ajuntament o notificant individualment als directament afectats.  
No obstant, si per error material o altra causa extraordinària algun aspirant no figura en la llista d'exclosos i tampoc no consta en la d'admesos, el tribunal l'admetrà provisionalment a la realització dels exercicis, sempre que ho acredite documentalment davant d'ell, mitjançant una còpia de la sol·licitud segellada en l'oficina receptora i el justificant de l'abonament dels drets d'examen, a proposta del tribunal reunit a l'efecte abans del començament del primer exercici fent-ho constar en acta i s'elevarà a l'alcaldia, que resoldrà definitivament sobre l'admissió o exclusió, que ho comunicarà per al seu coneixement i efectes al tribunal, notificació als interessats, i quedarà sense efecte l'exercici de l'aspirant en cas que resultara exclòs.  
En la mateixa resolució s'indicarà la composició dels membres del tribunal i s'indicarà el dia, lloc i hora de celebració del primer exercici de l'oposició.  
Vuitena. Tribunal  
El tribunal cridat a la selecció estarà constituït pels següents membres amb veu i vot:  
- President: el de la corporació o membre d'ella en qui delegue.  
- Secretari: El secretari general de la corporació o funcionari d'aquesta en qui delegue.  
- Vocals:  
· Un representant de l'administració del Consell designat per la Direcció General de la Conselleria de la Presidència de la Generalitat Valenciana.  
· Un funcionari de carrera de l'Ajuntament amb titulació igual o superior a la requerida per a la plaça que es convoca nomenat pel president de la corporació.  
· Un representant del personal funcionari de l'Ajuntament de titulació igual o superior a la requerida per a la plaça que es convoca designat pels delegats de personal de l'Ajuntament  
La designació dels membres del tribunal inclourà la dels respectius suplents.  
El tribunal no podrà estar format majoritàriament per funcionaris pertanyents a la mateixa escala de la plaça objecte de selecció.  
Als efectes d'allò disposat en l'annex IV del Reial Decret 236/1988, de 4 de març, el tribunal que actue en aquesta prova selectiva tindrà la categoria 3.ª de les recollides en aquell. El tribunal no podrà constituir-se ni actuar sense l'assistència com a mínim de la meitat dels seus membres titulars o suplents, indistintament, sent necessària, en qualsevol cas, la del president i del secretari o els qui els substituïsquen.  
De la mateixa manera, podran nomenar-se assessors del tribunal quan, per raó de les proves o altres circumstàncies, així ho aconsellaren; el tribunal, a través del seu president, podrà disposar la incorporació a aquell amb caràcter temporal d'assessors per a col·laborar en el desplegament del procés selectiu davall la direcció del tribunal tenint la consideració de vocals. El seu nomenament, si és el cas, es publicarà conjuntament amb la dels altres membres del tribunal.  
Les decisions es prendran per majoria de vots dels membres presents, resolent, en cas d'empat, el vot de qui actue com a president.  
Els membres del tribunal podran ser recusats pels aspirants d'acord amb allò previst en l'article 28 de la Llei sobre Règim Jurídic de les Administracions Públiques i del Procediment Administratiu Comú.  
Novena. Calendari  
La data, hora i lloc de realització del primer exercici de les proves selectives s'anunciaran en la publicació de la resolució que aprove la llista d'admesos i exclosos, a que es refereix la base setena.  
Desena. Ordre d'intervenció dels aspirants. Identificació  
Els aspirants seran convocats per a cada exercici en crida única. Tret de casos de força major degudament justificats i apreciats pel tribunal amb absoluta llibertat de criteri, la no-presentació d'un aspirant a qualsevol dels exercicis obligatoris en el moment de ser cridat, determinarà automàticament el decaïment del seu dret a participar en el mateix exercici i en successius, i quedarà, en conseqüència, exclòs del procediment selectiu.  
L'ordre d'intervenció dels aspirants en aquells exercicis que no es puguen realitzar conjuntament, es determinarà per sorteig abans del seu començament.   
El tribunal podrà requerir en qualsevol moment als aspirants que acrediten la seua identitat, per la qual cosa hauran d'anar proveïts del document nacional d'identitat.  
Onze. Relació d'aprovats  
Acabades les proves selectives, el tribunal farà pública la relació d'aspirants aprovats, si n'hi ha, per rigorós ordre de puntuació aconseguida, i elevarà aquesta relació a l'Alcaldía Presidència, enviant-hi, a més, l'acta de l'última sessió, sense que es puga aprovar ni declarar que han superat aquest procediment selectiu un nombre superior d'aspirants al de places convocades..  
Dotze. Nomenament i presa de possessió  
Complits els requisits precedents, es farà el nomenament en propietat de l'aspirant proposat, qui haurà de prendre possessió del càrrec dins el termini de 20 dies a comptar de l'endemà del dia en què li siga notificat el nomenament.   
Tretze. Incidències  
El tribunal queda facultat per a resoldre els dubtes que es presenten i prendre els acords que calguen per al bon ordre del procés selectiu en tot allò no previst en aquestes bases.  
Catorze. Normativa i recursos  
La convocatòria es regirà en allò no previst per aquestes bases per allò establit en la Llei 7/1985, de 2 d'abril; Reial Decreto Legislatiu 781/1986, de 18 d'abril; Llei 30/1984, de 2 d'agost, de Mesures per a la Reforma de la Funció Pública i les seues modificacions posteriors, Decret Legislatiu de 24 d'octubre de 1995, pel qual s'aprova el Text Refós de la Llei de Funció Pública Valenciana; Reial Decret 896/1991, de 7 de juny; Decret 69/1986, de 2 de juny, del Consell de la Generalitat Valenciana; Reial Decret 364/1995, de 10 de març, i altres disposicions legals vigents en la matèria. La convocatòria, bases, actes administratius que es deriven d'ella i de l'actuació del tribunal, podran ser impugnats pels interessats en els casos, formes i terminis establits en la Llei de Règim Jurídic de les Administracions Públiques i del Procediment Administratiu Comú.  
Quinze. Publicitat  
Aquestes bases es publicaran en el Butlletí Oficial de la Província, Diari Oficial de la Generalitat Valenciana i tauler d'anuncis municipal.  
Setze. Exercicis de l'oposició  
- Primer exercici. Obligatori i eliminatori.  
 Consistirà en la realització d'una prova de coneixements referida als continguts del programa que figura en l'annex a través d'un qüestionari de 75 preguntes. El tribunal fixarà, amb anticipació suficient, la duració de la prova, que no podrà ser inferior a 70 minuts.   
- Segon exercici. Obligatori i eliminatori.  
Consistirà en un supòsit de caràcter pràctic, a elegir per l'aspirant dels tres proposats pel tribunal, desglossats en preguntes, dirigits a apreciar la capacitat dels aspirants per a dur a terme les tasques administratives relacionades amb els continguts del temari que figura en l'annex.  
- Tercer exercici. Obligatori i eliminatori.  
Consistirà en desplegar per escrit durant el temps màxim de dues hores, un tema elegit pel tribunal relacionat amb els que componen el programa annex a la convocatòria. Es valoraran en aquest exercici el coneixement del tema desplegat, l'exposició, redacció, ortografia i claredat d'idees. L'exercici serà llegit pels aspirants al tribunal, que podrà formular preguntes sobre el contingut d'allò exposat.  
- Quart exercici. Obligatori i no eliminatori  
Consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat.  
Disset. Qualificació dels exercicis  
Els exercicis primer, segon i tercer es qualificaran de 0 a 10 punts, sent necessari obtenir, per a superar-los, un mínim de 5 punts.  
Les contestacions errònies en el primer exercici es valoraran negativament amb una penalització equivalent a un terç del valor de cada contestació correcta.  
L'exercici de valencià es valorarà de 0 a 5 punts.  
La puntuació final s'obtindrà sumant les puntuacions obtingudes en cadascun dels quatre exercicis.  
 En els supòsits de puntuacions iguals, els empats es dirimiran atenent la major antiguitat en el servei a l'Ajuntament de Benifaió, i si persisteix, la major edat de l'aspirant.  
ANNEX  
Programa temari  
A) Matèries comunes.  
Tema 1. Organització territorial de l'estat. Principis generals. L'administració local. Les comunitats autònomes. Distribució de competències.  
Tema 2. El règim local espanyol: evolució històrica. L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, Reguladora de l'Activitat Urbanística.  
Tema 3. Els conceptes d'administració pública i dret administratiu. La submissió de l'administració al dret. L'ordenament jurídic administratiu: fonts. El reglament: concepte, naturalesa i classes. Límits de la potestat reglamentària. La jurisdicció contenciosa administrativa.  
Tema 4. L'acte administratiu: concepte, elements i classes. Validesa i eficàcia. Silenci administratiu: concepte, naturalesa i efectes. Execució dels actes administratius.  
Tema 5. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu. Procediments especials.  
Tema 6. Notificació de les resolucions i actes administratius: contingut, terminis i pràctica de les notificacions. Les notificacions defectuoses.  
Tema 7. Procediment administratiu local. El Registre d'entrada i eixida de documents. Comunicacions i notificacions.  
Tema 8. Els recursos administratius: concepte i classes. Revisió d'ofici. La jurisdicció contenciosa administrativa. Les parts. Actes impugnables. Idea general del procés.  
Tema 9. Els béns de les entitats locals: concepte i classes. El domini públic local. Béns patrimonials locals.  
Tema 10. Les formes d'activitat de les entitats locals. La intervenció administrativa local en l'activitat privada. Estudi especial del règim de llicències.  
Tema 11. El servei públic en l'esfera local. Les modalitats de gestió. Consideració especial de la concessió.  
Tema 12. Principis generals i classes de contractes administratius. La selecció de contractistes. Drets i deures del contractista i de l'administració.  
Tema 13. Organització municipal: concepte. Classes d'òrgans. Estudi de cadascú dels òrgans. Competències: concepte i classes. Legislació espanyola.  
Tema 14. El pressupost municipal: contingut, aprovació, execució i liquidació. Modificació de crèdit. L'estructura pressupostària.  
Tema 15. La despesa pública. Fases de la gestió de despeses: autorització, disposició, reconeixement de l'obligació, ordenació del pagament. Funcions de la tresoreria municipal. Els serveis financers de la tresoreria. Tipus de comptes autoritzats per la llei. Operacions de tresoreria en cas de dèficit i rendibilització d'excedents temporals.  
B) Matèries específiques.  
Tema 16. La Llei reguladora de les hisendes locals. L'autonomia local en l'àmbit tributari: principis generals i principis especials.  
Tema 17. Els recursos de les hisendes locals (I). Ingressos de dret privat: concepte i classes. Ingressos de dret públic: concepte i classes.  
Tema 18. Els recursos de les hisendes locals (II). Les subvencions. Preus Públics. Producte d'operacions de crèdits. El producte de multes i sancions.  
Tema 19. Imposició i ordenació de tributs locals. Tributs locals d'exacció voluntària i d'exacció obligatòria. Contingut de les ordenances fiscals de tributs. Procediment d'imposició i ordenació dels tributs locals en ordre a la seua aprovació i publicació.  
Tema 20. Les taxes (I): concepte i contingut. Excepcions a la seua exigència. Compatibilitat de les taxes amb les contribucions especials. Fet imposable, quota i acreditació.  
Tema 21. Les taxes (II): El cost del servei o activitat. Els informes tecnicoeconòmics. El principi de capacitat econòmica. L'acreditació i règim. El règim d'autoliquidació. Supòsits en què no poden establir-se taxes.  
Tema 22. Les contribucions especials (I). Fet imposable. Conceptes d'obres i serveis a estos efectes: el seu caràcter finalista.  
Tema 23. Les contribucions especials (II). Els subjectes passius. Base imposable i regles per a la seua aplicació. La seua acreditació i pagament anticipat. Liquidació.  
Tema 24. Les contribucions especials (III). La quota. Imposició i ordenació. Liquidacions provisionals: la seua notificació. Recursos contra elles. La liquidació definitiva.  
Tema 25. Les contribucions especials (IV). La col·laboració ciutadana. Les associacions representatives de contribuents de constitució prèvia i posterior a la realització de les obres i serveis.  
Tema 26. Els preus públics (I). Concepte. Fet imposable. Supòsits genèrics de no-exacció de preus públics. Supòsits específics de no-exacció de preus públics.  
Tema 27. Els preus públics (II). La seua quantia. Obligats al pagament. Imposició i ordenació. Recaptació dels preus públics.  
Tema 28. Els imposts locals. Recàrrecs sobre imposts. La participació de les entitats locals en els tributs de l'estat i de les comunitats autònomes.  
Tema 29. L'Impost sobre béns immobles (I). Concepte i caràcters. Béns de naturalesa urbana i béns de naturalesa rústica. Exempcions de caràcter objectiu, subjectiu i mixt.  
Tema 30. L'impost sobre béns immobles (II). Subjectes passius. Base imposable. Criteris de valoració, revisió, modificació i actualització dels valors cadastrals. El valor cadastral. La ponència de valors.  
Tema 31. L'impost sobre béns immobles (III). Quota. Acreditació i període impositiu. Tipus de gravàmens i els seus límits. Exempcions i bonificacions.  
Tema 32. L'impost sobre béns immobles (IV). Gestió de l'impost: Competències de l'estat i dels ajuntaments. La inspecció cadastral. Fórmules de col·laboració. Recursos.  
Tema 33. L'impost sobre activitats econòmiques (I). Concepte. Naturalesa. Fet imposable. Exempcions i classes: permanent de caràcter subjectiu i permanent de caràcter objectiu i mixtes. La seua concessió.  
Tema 34. L'impost sobre activitats econòmiques (II). Els subjectes passius. Element subjectiu, territorial i material. Quota tributària. Les tarifes. Activitats gravades en les tarifes. El coeficient i els índexs de situació.  
Tema 35. L'impost sobre activitats econòmiques (III). El període impositiu. Acreditació. Prorrateig de les quotes. Les quotes provincials i nacionals.  
Tema 36. L'impost sobre activitats econòmiques (IV). Gestió de l'impost: competències de l'administració de l'estat, la matrícula. Recursos. Les competències dels Ajuntaments en la gestió tributària. Recursos i inspecció.  
Tema 37. L'impost sobre vehicles de tracció mecànica (I). Naturalesa i fet imposable. Supòsits de no subjecció. Exempcions de caràcter objectiu, subjectiu i mixt. Les bonificacions.  
Tema 38. L'impost sobre vehicles de tracció mecànica (II). Subjecte passiu. Tarifes i increments. Quotes. Període impositiu i acreditació. Prorrateig de la quota.  
Tema 39. L'impost sobre vehicles de tracció mecànica (III). Gestió, liquidació, inspecció i recaptació de l'impost. Règim d'autoliquidació. Acreditació del pagament. Relació amb les prefectures provincials de Trànsit. Recursos.  
Tema 40. L'impost sobre contribucions, instal·lacions i obres (I). Naturalesa i fet imposable. Subjectes passius. Contribuents i els seus substituts.  
Tema 41. L'impost sobre contribucions, instal·lacions i obres (II). Base imposable. Tipus de gravamen. Quota i acreditació. La gestió i determinació de la base. L'autoliquidació.  
Tema 42. L'impost sobre l'increment del valor dels terrenys de naturalesa urbana (I). Naturalesa i fet imposable. Supòsits de no-subjecció. Exempcions de caràcter objectiu i subjectiu. Les bonificacions.  
Tema 43. L'impost sobre l'increment del valor dels terrenys de naturalesa urbana (II). Subjectes passius. Transmissions a títol onerós i a títol lucratiu. Base imposable i quotes. El quadre de percentatges i la determinació d'aquests per l'ajuntament. L'escala de gravamen.  
Tema 44. L'impost sobre l'increment del valor dels terrenys de naturalesa urbana (III). Càlcul de la base imposable. Supòsits especials de devolució. Gestió. Obligacions dels subjectes passius i de les altres parts interessades. Obligacions dels notaris. L'autoliquidació i recursos.  
Tema 45. La competència dels ens locals en matèria de gestió tributària. Delegació de competències i col·laboració amb altres administracions.  
Tema 46. Règim general de les infraccions i sancions tributàries. Règim general de la gestió tributària i de les consultes tributàries.  
Tema 47. La revisió dels actes dictats en matèria de gestió tributària. Suspensió de l'execució dels actes. Procediments especials de revisió en via administrativa: La revisió dels actes nuls de ple dret i la revisió dels actes contraris a dret o insuficientment fundats.  
Tema 48. La devolució d'ingressos indeguts. La rectificació d'errors materials i de fet. La revisió de actes lesius per a l'interés públic. El recurs de reposició i el recurs contenciós administratiu.  
Tema 49. La inspecció de tributs. Concepte. Funcions. Aplicació per les corporacions locals. El personal inspector i col·laborador. Drets, deures i prerrogatives. Actuacions inspectores: les seues classes.  
Tema 50. Lloc i temps de les actuacions. Obligats tributaris en el procediment d'inspecció de tributs. Iniciació i desplegament de les actuacions inspectores. Comunicacions, diligències i informes.  
Tema 51. Els actes d'inspecció. Contingut i classes d'actes. Tramitació de les diligències. Actes i liquidacions tributàries. Disposicions especials. Supòsits. Identificació dels inspectors.  
Tema 52. La gestió recaptadora municipal. Concepte. Règim legal. Òrgans de recaptació i entitats col·laboradores.  
Tema 53. La recaptació municipal. Obligats al pagament dels deutes tributaris. Deutors principals, responsables solidaris i responsables subsidiaris. Successors en els deutes tributaris. Obligats al pagament de deutes de dret públic no tributaris. Determinació del domicili a efectes tributaris.  
Tema 54. Extinció dels deutes tributaris per pagament o compliment. Requisits del pagament. Mitjans de pagament. Justificants del pagament.  
Tema 55. Garanties del pagament. Dret de prelació. Hipoteca legal tàcita i hipoteca especial. Garanties en cas de fraccionament o ajornament de pagament. Altres mesures cautelars.  
Tema 56. Efectes del pagament i conseqüències de la falta de pagament.  
Tema 57. Ajornament i fraccionament del pagament. Concepte. Deutes ajornables i no ajornables. Garanties. Procediment. Càlcul d'interessos: l'interés legal dels diners, l'interés de demora.  
Tema 58. Altres formes d'extinció dels deutes: prescripció, compensació, condonació, insolvència.  
Tema 59. Procediment de recaptació en període voluntari. Ingrés directe. Ingrés en entitats col·laboradores de la recaptació. Recaptació de deutes de venciment periòdic i notificació col·lectiva: modalitats de cobrament, termini d'ingressos, anunci de cobrança. Ingrés. Domiciliació en entitats de depòsit.  
Tema 60. Procediment de recaptació en via de constrenyiment (I). Concepte d'òrgan competent. Procediment. Efectes. El recàrrec de constrenyiment. Suspensió del procediment. Acabament del procediment. Pràctica de les notificacions.  
Tema 61. Procediment de recaptació en via de constrenyiment (II). Títols per a l'execució. El lliurament de títols i la provisió de constrenyiment.  
Tema 62. Procediment de recaptació en via de constrenyiment (III). L'ingrés: forma, terminis d'ingrés. Interés de demora.  
Tema 63. Procediment de recaptació en via de constrenyiment (IV). Crèdits incobrables: concepte, procediment i efectes. Baixa per referència. Remissió de fallides i rehabilitació de crèdits incobrables. Acabament de l'expedient de constrenyiment.  
Cosa que es comunica als efectes oportuns.  
Benifaió, 9 de juny de 1997.- L'alcalde: Vicente Fort Torregrosa.